Bekering: Wat is dit en wanneer is dit? - www.bybelkennis.co.za
by Coen Slabber · Published 21/09/2016 · Updated 10/08/2016
Having the answers is not essential to living. What is essential is the sense of God's presence during dark seasons of questioning – Ravi Zacharias
Word mense in 'n enkele oomblik bekeer of gebeur dit met verloop van tyd? Of verskil dit van mens tot mens? Hierdie is die vrae wat Scot McKnight antwoord in sy blog. Navorsing sê dat mense tot die Christelike geloof op een van drie maniere bekeer word:
Deur 'n proses in die kerk waar hulle in die geloof opgelei word.
Deur voortdurende blootstelling aan die sakramente.
Deur 'n persoonlike besluit.
McKnight sê dat by almal se bekering, maak die saak op watter manier nie, ses dimensies betrokke is. Bekeerlinge kom uit
'n Konteks as gevolg van
Een of ander krisis. Die krisis gee aanleiding tot
'n Soeke na 'n oplossing. Hierdie soeke lei na
'n Ontmoeting of interaksie met iemand of iets wat bekering voorstel. Hierdie ontmoeting lei tot
'n Toewyding en
As ons verskillende ondervindings ondersoek, sien ons sekere patrone wat ontwikkel. Jode wat hulle tot die Christelike geloof bekeer, volg 'n sekere patroon. Dieselfde geld vir Protestante wat Rooms Katolieke word en Katolieke wat Protestante word. Verbasend is dat diegene wat die Christelike geloof verlaat ook 'n herkenbare patroon volg.
Wat duidelik is uit al hierdie navorsing is dat bekering 'n proses is. Gemeentes moet sensitief wees vir die verskillende kontekste van mense sodat elke persoon die geleentheid het om die genade van God op verskillende maniere te ondervind.